साठोत्तरी कहानी के परिदृश्य में ज्ञानरंजन का उदय हुआ। जिस समय उन्होंने लिखने की शुरुआत की, उस समय नई कहानी का शोर-शराबा था। उसका कुहासा लगभग छँटने लगा था, लेकिन कोलाहल बरकरार था। यहाँ हम संक्षेप में ही, ज्ञानरंजन की कहानियों की उन विषेशताओं पर बात करेंगे, जो उन्हें किसी स्तर पर नई कहानी और उससे पहले की कहानी के साथ जोड़ती हैं, तो दूसरी तरफ उनके विशिष्ट अलगाव को भी रेखांकित करती हैं।